सदर कोतवाल शशिमौलि पांडेय ने बताया कि रेवती थाना क्षेत्र के पचरूखिया निवासी गीता देवी पत्नी शिवकुमार दूबे द्वारा 11 सितंबर को एटीएम से रुपये निकालने के दौरान अनूप कुमार सिंह पुत्र दिलीप सिंह निवासी बबुआ थाना जलालपुर छपरा बिहार ने अपने साथी जितेंद्र कुमार सिंह उर्फ बाबा पुत्र ओमप्रकाश सिंह निवासी मुखरेरा थाना मांझी छपरा बिहार, इसी थाने के संतोष कुमार सिंह पुत्र सुरेंद्र कुमार सिंह, सुरेंद्र सिंह पुत्र अज्ञात, अरविंद कुमार सिंह पुत्र जयराम सिंह के सहयोग से झांसा देकर एटीएम बदल लिया और उनके एटीएम से 41 हजार रुपये निकाल लिया। पीड़ित गीता देवी की सूचना पर अनूप कुमार सिंह को गिरफ्तार किया गया। अभियुक्त ने पूछताछ में कदम चौराहा, सतीश चंद्र डिग्री कॉलेज बलिया, राजधानी रोड, पंजाब नेशनल बैंक कुंवर सिंह चौराहा, चित्तू पांडेय चौराहा आदि स्थानों पर स्थित एटीएम से धोखाधड़ी करके पैसा निकालने की बात स्वीकार किया है।